اہلی شیرازی

اہلی شیرازی (پیدائش: 1454ء— وفات: 1535ء) پندرہویں اور سولہویں صدی کے فارسی زبان کے مشہور شاعر تھے کہ جن کا تعلق ایران کے شہر شیراز سے تھا۔ اہلی دربارِ شاہ اسماعیل صفوی سے منسلک مشہور شاعر تھے۔

 سوانح 
اہلی شیرازی کا پیدائشی نام محمد ابن یوسف تھا۔ اہلی 858ھ مطابق 1454ء میں شیراز میں پیدا ہوئے۔ ابتدائی تفصیلات پردۂ اخفا میں ہیں۔ البتہ وہ ابتدائی ماخذوں کے مطابق شیعہ خاندان سے تعلق رکھتے تھے اور دربارِ شاہ اسماعیل صفوی سے منسلک تھے جہاں وہ اہل بیت اور بزرگانِ اہل تشیع کی مدح سرائی کے لیے مشہور تھے۔

 شاعری 
اہلی غزل، رباعی اور قصیدہ کے استاد تھے۔اہلی کو اپنے کلام کی صوری و معنوی آرائش کا بہت خیال رہتا تھا۔ سحر ہلال اور شمع و پروانہ کے عنوان سے آپ کی دو مثنویاں موجود ہیں۔ پہلی مثنوی سحر ہلال شائع ہو چکی ہے۔ رباعیات کے مجموعے کو آپ نے ساقی نامہ کے عنوان سے مرتب کیا تھا۔فارسی ادب کی مختصر ترین تاریخ،  صفحہ  107۔  مثنوی سحر ہلال پہلی بار تہران سے 1899ء میں شائع ہوئی تھی۔http://www.iranicaonline.org/articles/ahli-sirazi

 وفات 
اہلی شیرازی نے 80 یا 81 سال کی عمر میں 942ھ مطابق 1535ء میں شیراز میں وفات پائی اور تدفین حافظ شیرازی کے جوار میں مزار حافظ شیرازی میں کی گئی۔

 مزید دیکھیے 

 اسماعیل صفوی
 حافظ شیرازی

 حوالہ جات 

زمرہ:1454ء کی پیدائشیں
زمرہ:1535ء کی وفیات
زمرہ:سولہویں صدی کے فارسی شعرا
زمرہ:پندرہویں صدی کے فارسی شعرا
زمرہ:سولہویں صدی کی صفوی ایران کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:شیراز کی وفیات
زمرہ:ایرانی مرد شعرا
زمرہ:فارسی شعرا